उआं ते ओ नाई हा। ओदे दादे-बाबे बी नाई गै हे, पर ग्रां दे लोकें उसी संतो नाई कदें बी नि आखेआ। निक्का-बड्डा उसी इक्कै नां कन्ने बलान्दा-“संतों भंड” ते इदा कारगा हा ओदा मखौली सबा। गल्ला 2 उप्पर मखौल, गल्ला 2 उप्पर हासा, जित्थें बी पज्ज-सत्त मानु किट्ठो होइयै बौन्दे, संतो भंड जाई पुजदा ते पिरी इक उप्पर जुगत ते दूए कन्नें मस्खरी ! कुसै गी किश पता नई जे संतो भंड कुसलै कोदे उप्पर चोट करी ओड़ौ, ते कुसलै कुसै बचारे दे सत्थे उप्पर परसीना आई जा ते बीकी सुनने आले हस्सी-हस्सी दोहरे होई जान। संतो भंड जिसलै मखौल करना लगदा, तां नां बड्डा दिखदा नां निक्का, नां जनानी नां मरद, नां थार ना घड़ी। ब्या-शादी च’ ते खैर हासा-मखौल हुन्दा गै; संतो नाई ते नड़ोऐ-स्यापै गेदे बी मखौल करने’शा नई हा टलदा। इयै ओदे च बड़ी मार ही।